# Player pentru muzică Rhythmbox

2002 Mark Finlay
2002 2002 Mark Humphreys
2005 2006 Baptiste Mille-Mathias
2006 Victor Osadci
2008 Dean Sas
Proiectul de documentare GNOME

Copierea, distribuirea și/sau modificarea acestui document este permisă în conformitate cu termenii GNU Free Documentation License (GFDL), versiunea 1.1 sau orice versiune ulterioară publicată de Free Software Foundation fără Invariant Sections, fără Front-Cover Texts și fără Back-Cover Texts. Puteți găsi o copie a GFDL la acestă legătură sau în fișierul COPYING-DOCS distribuit împreună cu acest manual.

Acest manual este parte dintr-o colecție de manuale GNOME distribuit sub GFDL. Dacă doriți să distribuiți acest manual separat de colecție, puteți face acest lucru adăugând manualului o copie a licenței, conform descrierii din secțiunea 6 a licenței.

Multe dintre numele utilizate de companii pentru a distinge produsele și serviciile lor sunt revendicate ca mărci comerciale. Atunci când aceste nume apar în orice documentație GNOME, și membrii proiectului de documentare GNOME sunt informați despre aceste mărci comerciale, ele sunt scrise cu majuscule sau cu majusculă inițială.

ACEST DOCUMENT ȘI VERSIUNILE MODIFICATE ALE ACESTUI DOCUMENT SUNT FURNIZATE ÎN CONFORMITATE CU TERMENII GNU FREE DOCUMENTATION LICENSE CU ÎNȚELEGEREA CĂ:

1. DOCUMENTUL ESTE OFERIT "CA ATARE", FĂRĂ NICIUN FEL DE GARANȚIE, FIE EXPLICITĂ SAU IMPLICITĂ, INCLUSIVĂ, FĂRĂ LIMITARE, GARANȚIILE CĂ DOCUMENTUL SAU O VERSIUNE MODIFICATĂ A LUI ESTE FĂRĂ DEFECTE VANDABILE, PENTRU UN ANUMIT SCOP ANUME SAU NEÎNCĂLCABILĂ. RISCUL PENTRU CALITATEA, PRECIZIA, ȘI PERFORMANȚA DOCUMENTULUI SAU A VERSIUNILOR MODIFICATE VA FI AL DUMNEAVOASTRĂ. AR TREBUI CA ORICE DOCUMENT SAU VERSIUNE MODIFICATĂ A LUI SĂ SE DOVEDEASCĂ A FI INCOMPLET ÎN ORICE PRIVINȚĂ, TU (NU AUTORUL INIȚIAL SAU ORICE ALT CONTRIBUITOR) ASUMĂ-ȚI COSTUL ORICĂRUI SERVICIU NECESAR, REPARAȚII SAU CORECTĂRI. ACEASTĂ RESPONSABILITATE DE GARANȚIE CONSTITUIE O PARTE ESENȚIALĂ A ACESTEI LICENȚE. NU ESTE AUTORIZAT NICI UN FOLOS AL ORICĂRUI ALT DOCUMENT SAU VERSIUNE MODIFICATĂ A LUI ÎN ACEST SCOP CU EXCEPȚIA RESPECTĂRII ACESTOR TERMENI; ȘI

2. ÎN NICIO CIRCUMSTANȚĂ ȘI ÎN NICI O TEORIE LEGALĂ, DACĂ ÎN PREJUDICIUL (INCLUSIV NEGLIJENȚA), CONTRACTUL, SAU ÎN CAZ CONTRAR, ESTE AUTORUL, SCRIITORUL INIȚIAL, ORICE CONTRIBUITOR SAU ORICE DISTRIBUITOR AL DOCUMENTULUI SAU VERSIUNEA MODIFICATĂ A ACESTUIA SAU ORICE FURNIZOR AL UNEIA DINTRE PĂRȚI, RĂSPUNZĂTOR PENTRU ORICE PERSOANĂ PENTRU ORICE DIRECTE, INDIRECTE, SPECIALE, INCIDENTALE SAU PAGUBE SUBSECVENȚE DE ORICE CARACTER INCLUSIV, FĂRĂ LIMITARE, DESPĂGUBIRI PENTRU PIERDERILE DE BUNĂVOINȚĂ, ÎNTRERUPERE A ACTIVITĂȚII, DEFECȚIUNE DE CALCULATOR, SAU ORICE ALTCEVA ȘI TOATE CELELALTE DAUNE SAU PIERDERI REZULTATE DIN SAU LEGATE DE UTILIZAREA DOCUMENTULUI ȘI VERSIUNILOR MODIFICATE ALE ACESTUIA, CHIAR DACĂ ACESTE PĂRȚI AU FOST INFORMATE DE POSIBILITATEA UNOR ASTFEL DE DAUNE.

Mark Finlay
Proiectul de documentație GNOME

    sisob@eircom.net

Mark Humphreys
Proiectul de documentație GNOME

    marquee@users.sourceforge.net

Baptiste Mille-Mathias
Proiectul de documentație GNOME

    baptiste.millemathias@gmail.com

Victor Osadci
Proiectul de documentație GNOME

    Victor.Osadci.GNOME@xhtml.md

Dean Sas
Proiectul de documentație Ubuntu

    dean@deansas.org

Rhythmbox player pentru muzică - Manualul utilizatorului V0.0.2
Octombrie 2002

Mark Finlay

Proiectul de documentare GNOME

Rhythmbox player pentru muzică - Manualul utilizatorului V0.0.3
August 2003

Mark Humphreys

Proiectul de documentare GNOME

Rhythmbox player pentru muzică - Manualul utilizatorului V0.0.4
Octombrie 2005

Baptiste Mille-Mathias

Proiectul de documentare GNOME

Rhythmbox player pentru muzică - Manualul utilizatorului V2.0.2
Aprilie 2006

Luca Ferretti

Proiectul de documentare GNOME

Rhythmbox player pentru muzică - Manualul utilizatorului V2.0.3
Mai 2008

Dean Sas

Proiectul de documentare GNOME

Acest manual descrie versiunea 0.11.5 a Playerului pentru muzică Rhythmbox.

Sugestii

Pentru a raporta o eroare sau a face o sugestie în privința Playerului pentru muzică Rhythmbox sau asupra acestui manual, urmați sfaturile de la pagina de sugestii GNOME.

Rhythmbox este un player pentru muzică recomandat pentru Desktopul GNOME.

Daniel Șerbănescu daniel [at] serbanescu [dot] dk
2010 2014 Daniel Șerbănescu

## Introducere

Playerul pentru muzică Rhythmbox este un player și o bibliotecă pentru fișiere care suportă formate diverse de muzică.

Caracteristicile curente ale Playerului pentru muzică Rhythmbox includ:

- Redarea diverselor formate de fișiere audio din biblioteca dumneavoastră organizată după etichete.

- Afișarea informațiilor despre piese prin citirea metadatelor.

- Afișarea pieselor într-o vizualizare organizată.

- Crearea de liste de redare statice prin glisarea și plasarea lor din Vizualizare Bibliotecă.

- Crearea de liste de redare automat, după criteriile specificate.

- Căutarea de piese în lista de surse a Bibliotecii sau în listele de redare.

- Redarea posturilor de radio de pe Internet.

- Citirea CD-urilor audio, și preluareaa informațiilor, cum ar fi titlul piesei, de pe Internet.

- Scrierea CD-urilor audio din listele de redare.

- Transferarea muzicii pe iPod, MTP și dispozitivele USB detașabile.

## Primii pași

### Pentru a lansa Playerul pentru muzică Rhythmbox

Puteți lansa Playerul pentru muzică Rhythmbox în următoarele moduri:

Din meniul Aplicații

  Selectați Multimedia Player pentru muzică Rhythmbox.

Din linia de comandă

  Tastați `rhythmbox` și apoi apăsați Enter.

### Rularea asistentului

Prima dată când lansați Playerul pentru muzică Rhythmbox, un asistent vă va ajuta să importați muzica. Pe al doilea panou al asistentului, apăsați butonul Navigare și selectați dosarul în care este stocată muzica.

## Fereastra Playerului pentru muzică Rhythmbox

### Prezentare generală

Fereastra Player pentru muzică Rhythmbox vă permite să răsfoiți și să redați muzica dumneavoastră preferată. afișează interfața Playerului pentru muzică Rhythmbox cu componentele sale principale.

Fereastra Player pentru muzică Rhythmbox

Arată fereastra Playerul pentru muzică Rhythmbox ce conține diferitele componente ale interfeței Rhythmbox player pentru muzică. Componente: Bara de meniu, zona playerului, navigatorul, panoul lateral, bara de stare.

Tabelul 1 descrie elementele din fereastra Player pentru muzică Rhythmbox.

Componentele ferestrei Player pentru muzică Rhythmbox

Id | Componentă | Descriere
--- | --- | ---
1 | Bara de meniu | Conține meniuri folosite pentru a completa sarcini în fereastra Playerului pentru muzică Rhythmbox.
2 | Bara de unelte | Oferă acces la funcțiile playerului și detalii despre piesa ce se redă.
3 | Glisorul | Afișează poziția de citire a unei piese; vă permite să săriți la o altă parte a piesei.
4 | Panoul lateral | Afișează o listă de surse disponibile.
5 | Navigatorul | Permite navigarea și filtrarea pieselor din Bibliotecă după gen, artist sau numele albumului. Navigatorul oferă, de asemenea, o funcție de căutare pentru a afișa numai piesele care corespund criteriilor dumneavoastră.
6 | Lista pieselor | Listează piesele care aparțin sursei selectate.
7 | Bara de stare | Afișează informații despre sursa selectată în panoul lateral.

### Panoul Lateral

Panoul lateral este locul unde puteți accesa Biblioteca muzicală, posturile radio de pe internet, listele de redare și CD-urile audio. Panoul lateral poate conține următoarele surse:

- Biblioteca Playerului pentru muzică Rhythmbox, unde toate piesele importate vor apărea.

- Sursa iRadio, cu toate posturile radio de pe Internet.

- Podcasturi.

- Toate listele de redare (normale și inteligente).

- CD-urile audio introduse în dispozitivele calculatorului.

- Playere portabile ca iPod conectate la calculator.

- Partajările de muzică DAAP descoperite pe rețeaua locală.

- Magazine de muzică precum Jamedo și Magnatune.

Afișajul panoului lateral poate fi activat sau dezactivat selectând Vizualizare Panou lateral .

### Bara de unelte a Playerului

Zona barei de unelte oferă acces la detaliile despre piesa în curs de redare. Când nu se redă nicio piesă, această zonă nu afișează nicio informație. Când se redă o piesă, numele piesei este afișat, iar sub el, numele artistului și albumului.

A tracker is also displayed, showing the progress of the playing track. When the tracker has focus, the arrow keys can be used to Fast-Forward or Rewind the playing track.

Arată zona playerului

Dacă folosiți un maus cu rotiță, puteți ajusta volumul derulând înainte și înapoi în timp ce cursorul mausului este deasupra butonului de volum.

### Bara de stare

Bara de stare conține informații adiționale despre numărul de piese și durata sursei selectate. Afișajul barei de stare poate fi oprit sau pornit selectând Vizualizare Bară de stare.

Arată bara de stare

### Fereastra minimizată a Playerului pentru muzică Rhythmbox

Playerul pentru muzică Rhythmbox vine cu un mod minimizat. Acest mod permite accesul numai la bara de meniu și funcțiile de redare ale Playerului pentru muzică Rhythmbox.

Pentru a comuta la afișajul mic, selectați Vizualizare Ecran mic.

Arată Playerul pentru muzică Rhythmbox în modul ecran mic

## Utilizarea Playerului pentru muzică Rhythmbox

### Redarea muzicii

Pentru a reda o piesă, selectați Control Redă, sau selectați piesa și apăsați butonul Redare de pe bara de instrumente, sau pur și simplu apăsați dublu clic pe piesă pentru a începe redarea.

Când piesa se termină, Playerul pentru muzică Rhythmbox va reda piesa următoare din lista afișată în panoul Vizualizare.

Din Bibliotecă puteți reda toate piesele unui artist sau dintr-un album prin simpla selectare a intrării Album sau Artist din Navigatorul bibliotecii.

#### Următoarea/Redare/Precedenta

Butoanele Următoarea și Precedenta pot fi folosite pentru omiterea unor piese în timpul redării. Dacă o piesă este redată momentan, butonul „Precedenta” va reporni piesa. Apăsarea butonului „Redare” va începe redarea piesei curente.

Arată butoanele Precedenta, Redare și Următoarea în bara de unelte.

#### Repetă

Opțiunea Repetă face ca Playerul pentru muzică Rhythmbox să repornească redarea pieselor de la începutul listei, atunci când se ajunge la ultima piesă.

Pentru a activa „Repetă”, alegeți Control Repetă, sau apăsați butonul Repetă din bara de unelte.

Arată butonul „repetă” în bara de stare.

#### Amestecat

Opțiunea Amestecat face ca Playerul pentru muzică Rhythmbox să înceapă redarea pieselor într-o ordine aleatoare.

Pentru a activa amestecarea, alegeți Control Amestecat, sau apăsați butonul Amestecat din bara de unelte.

Arată butonul „amestecat” în bara de stare.

#### Controlul volumului

Controlul volumului este localizat în dreapta barei de instrumente. Apăsând pe iconița difuzorului va fi afișat glisorul de volum. Glisându-l în sus sau în jos va crește sau va reduce volumul. Iconița difuzorului se va schimba pentru a reflecta volumul relativ.

Arată glisorul pentru controlul volumului în bara de unelte.

Puteți regla volumul folosind rotița de derulare a mausului deasupra iconiței difuzorului.

## Sursa bibliotecii

Biblioteca este principala sursă disponibilă în Playerul pentru muzică Rhythmbox, ea este baza de date care conține toate fișierele muzicii pe care o importați în Playerul pentru muzică Rhythmbox (Biblioteca stochează calea de acces a fișierelor de muzică, nu și fișierele)

Biblioteca poate conține nu numai fișiere de muzică care sunt în mod fizic pe calculatorul dumneavoastră (de exemplu în dosarul dumneavoastră personal), dar poate conține și fișiere audio disponibile prin intermediul serviciilor de rețea. Unele exemple de servicii de rețea suportate sunt:

- FTP Public

- FTP Protejat

- NFS

- Dosare partajate din Windows

Fișierele importate în Bibliotecă sunt afișate în lista de redare cu informațiile (cum ar fi numele artistului sau numele albumului) stocate în etichete înglobate în piese. Playerul pentru muzică Rhythmbox folosește aceste etichete pentru a afișa piesele într-o manieră organizată.

Etichetele pot fi modificate alegând Muzică Proprietăți și completând detaliile în fereastra care apare.

### Adăugarea pieselor în Bibliotecă

Pentru a adăuga piese în Bibliotecă, puteți urmări aceste metode diferite:

- Pentru a importa numai o singură piesă, alegeți din meniu Muzică Importă fișier, apoi selectați fișierul în selectorul de fișiere și apăsați butonul Deschide.

- Dacă doriți să importați mai multe fișiere de muzică localizate într-un dosar, alegeți din meniu Muzică Importă dosar, apoi selectați dosarul din selectorul de fișiere și apăsați butonul Deschide. Toate fișierele de muzică localizate în dosar și în sub-dosarele lui vor fi importate.

- Glisați și plasați fișiere din administratorul de fișiere (de exemplu Nautilus) în fereastra Rhythmbox.

Dacă aveți activată funcția monitorizare dosar (consultați ), toate fișierele audio stocate în dosarul ales vor fi adăugate în bibliotecă. Fișierele noi adăugate mai târziu în dosar de asemenea vor fi adăugate și în bibliotecă.

### Eliminarea pieselor din Bibliotecă

Pentru a elimina o piesă din bibliotecă dar nu și de pe disc, alegeți din meniu Editare Elimină. Piesa și proprietățile sale (cum ar fi aprecierea și numărul de ascultări) vor fi eliminate din baza de date Rhythmbox.

Pentru a șterge o piesă din bibliotecă dar și de pe disc, alegeți din meniu Editare Mută la coșul de gunoi. Piesa va fi eliminată în același mod ca mai sus, dar fișierul va fi mutat la coșul de gunoi al administratorului de fișiere.

### Căutarea pieselor folosind funcția Căutare

Rhythmbox vine echipat cu o funcție de căutare, care vă permite să găsiți și să filtrați piesele folosind un termen de căutare.

Introduceți un text în intrarea de căutare, și pe măsură ce tastați, doar piesele care se potrivesc cu textul introdus vor fi afișate. Funcția de căutare va căuta în toate etichetele pieselor stocate în Bibliotecă.

Pentru a efectua o căutare mai precisă, puteți alege să caute numai în anumite etichete, de exemplu Artiști, Albume sau Titluri.

### Căutarea pieselor folosind Navigatorul

Navigatorul este o altă metodă convenabilă de a găsi fișierele. Navigatorul este compus din două sau trei panouri care vă permit să navigați prin genurile de muzică, artiști și albume și vă afișează piesele care se potrivesc criteriilor alese.

Pentru început, ca să afișați Navigatorul, selectați din meniu Vizualizare Navigator. Selectați artistul, albumul și genul, și pe măsură ce alegeți, doar piesele care se potrivesc alegerii dumneavoastră vor fi afișate în lista pieselor. Criteriile coloanelor se aplică de la stânga la dreapta.

Puteți alege mai multe criterii de căutare din aceeași categorie folosind tasta Ctrl.

Puteți de asemenea să găsiți o anumită piesă în lista cu piese, toate piesele cu același gen, artistul sau nume unui album. Selectați o piesă din lista de piese, apăsați clic dreapta pe ea, și alegeți Afișează acest Gen/Artist/Album. Apoi navigatorul va filtra piesele folosind criteriile alese.

## Surse radio

Selectorul de canale radio prin Internet poate fi utilizat pentru a difuza fișiere audio prin intermediul unei rețele locale sau prin Internet.

Radio prin internet în Playerul pentru muzică Rhythmbox

### Adăugarea unui post radio

Pentru a adăuga un nou post la tunerul radio prin Internet, selectați Muzică Post nou de radio prin Internet, apoi introduceți URL-ul postului de radio, apoi apăsați butonul Adaugă.

### Vizualizarea și schimbarea configurărilor unui post radio

Puteți vizualiza și edita configurările unui post de radio prin Internet folosind meniul Muzică Proprietăți.

Mai puteți schimba proprietățile unui post prin selectarea acelui post și apăsarea unui clic dreapta, apoi selectând Proprietăți.

Când accesați proprietățile unui flux radio, puteți să-i modificați titlul, genul; de asemenea îi puteți modifica și locația fluxului, și să îl apreciați.

### Eliminarea unui post

Pentru a elimina un post de radio din lista posturilor de radio, alegeți Editare Elimină; de asemenea puteți apăsa clic dreapta pe post și selecta Elimină.

## Surse podcast

Podcasting-ul este o nouă metodă de a transmite conținut audio prin intermediul internetului; când autorul publică un episod, abonații podcastului sunt informați, prin intermediul unui flux XML.

Rhythmbox Player pentru muzică vă permite să vă abonați la fluxurile de tip podcast, pentru a fi informat atunci când un nou episod este disponibil, și va descărca acel episod și apoi îl va reda.

Puteți afla mai multe informații despre podcast-uri și podcasting vizitând definiția Podcasting pe site-ul Wikipedia .

Interfața podcast

Interfața pentru podcasturi cu câteva podcasturi înregistrate

### Administrarea podcasturilor

#### Adăugarea unui podcast

Pentru a vă abona la un podcast, alegeți Muzică Flux podcast nou, apoi în fereastra apărută, introduceți URL-ul fluxului podcast. Rhythmbox va prelua lista de episoade și cel mai recent episod va fi descărcat pe disc.

Pentru a adăuga un flux podcast nou, puteți, de asemenea să apăsați clic dreapta pe sursa Podcasturi, și selectați Flux podcast nou.

#### Ștergerea unui podcast

Pentru a șterge un podcast, apăsați clic dreapta pe numele fluxului podcast din browser, și selectați Șterge fluxul podcastului, apoi selectați Șterge numai fluxul dacă doriți să păstrați episoadele podcastului, sau selectați Șterge fluxul și fișierele dacă doriți să ștergeți fluxul și toate episoadele sale.

#### Actualizare fluxuri

Pentru a afla dacă au fost publicate episoade noi într-un podcast, apăsați clic dreapta pe numele podcastului în cadrul navigatorului și alegeți Actualizează fluxul podacst. Dacă au fost publicate episoade noi, vor apărea automat în lista de episoade.

Playerul pentru muzică Rhythmbox verifică, pe cont propriu, lista fluxurilor podcast pentru a afla dacă au fost actualizate.

Puteți verifica toate podcasturile, apăsând clic dreapta pe sursa Podcasturi și alegând Actualizează toate fluxurile.

#### Accesarea proprietăților fluxului podcast

Pentru a accesa proprietățile fluxului, apăsați clic dreapta pe numele fluxului, și selectați Proprietăți.

- În tabul Principale puteți vizualiza titlul, autorul, data ultimei actualizări și descrierea podcastului.

- În tablul Detalii puteți vizualiza proprietățile fluxului Sursei, Limbii și Drepturilor de autor.

Puteți viuzaliza proprietățile, și edita aprecierea.

### Administrarea episoadelor

#### Descărcarea unui episod de podcast

Pentru a descărca un episod pe disc, apăsați clic dreapta pe episod, și selectați Descarcă episodul de podcast, Rhythmbox va începe descărcarea episodului în locația definită la preferințe. Puteți vizualiza progresul descărcării unui episod în coloana Stare.

Implicit, podcasturile sunt descărcate în dosarul `Podcasturi/` din dosarul dumneavoastră personal. Pentru a schimba locația, consultați .

#### Citirea unui episod de podcast

Pentru a reda un episod de podcast, selctați episodul pe care doriți să-l citiți și alegeți Control Redare; puteți apăsa de asemenea și butonul Redare.

Episodul trebuie să fie descărcat înainte să îl puteți asculta, consultați pentru a afla cum puteți descărca un episod de podcast.

#### Ștergerea unui episod de podcast

Pentru a șterge un episod dintr-un podcast, apăsați clic dreapta pe episod, și selectați Șterge, apoi selectați Șterge doar episodul dacă doriți să păstrați fișierul episodului pe disc, sau selectați Șterge episodul și fișierul dacă doriți să eliminați episodul din listă și să ștergeți fișierul de pe disc.

După ce ștergeți un episod, nu va mai fi disponibil în lisa de episoade, chiar și după ce actualizați podcastul.

#### Afișarea proprietăților episodului de podcast

Pentru a accesa proprietățile episodului, apăsați clic dreapta pe episod, și selectați Proprietăți.

- În tabul Principale puteți vizualiza titlul, fluxul, data publicării și descrierea.

- În tabul Detalii puteți vizualiza sursa podcastului, durata, rata de biți, data ultimei redări, numărul redărilor și aprecierea.

## Sursa cozii de redare

Coada de redare este o sursă destinată să stocheze temporar următoarele piese pe care doriți să le ascultați. Când adăugați o piesă în Coada de redare, Playerul pentru muzică Rhythmbox va schimba automat la această sursă, după ce piesa a fost redată.

După ce piesa a fost redată, va fi eliminată automat din Coada de redare a sursei. Când Coada de redare va fi goală, Playerul pentru muzică Rhythmbox va reda sursa redată anterior.

### Adăugarea unei piese la Coada de redare

Pentru a adăuga o piesă:

1. Selectați piesa pe care doriți să o redați, din orice sursă.

2. Alegeți Editare Adaugă la coadă.

### Eliminarea unei piese din coada de redare

Pentru a elimina o piesă stocată în Coada de redare:

1. Selectați piesa pe care doriți să o eliminați din sursa Cozii de redare.

2. Alegeți Editare Șterge .

## Sursa listelor de redare

Listele de redare sunt surse create din piesele disponibile în sursa Bibliotecii. Ele vă permit să adunați piese urmând un „gen” particular, sau un grup sau artist specific, sau chiar piesele care sunt de un „tip” particular, sau orice altceva doriți.

Playerul pentru muzică Rhythmbox are două tipuri de liste de redare:

- Liste de redare statice

- Liste de redare inteligente

Rhythmbox vă permite scrierea pieselor dintr-o listă de redare pe un CD audio.

### Liste de redare statice

Listele de redare statice sunt liste construite din piese luate din Bibliotecă.

#### Crearea unei liste de redare statice

Pentru a crea o nouă listă de redare, alegeți Muzică Listă de redare Listă nouă. O listă de redare goală, fără nume, va apărea în panoul lateral. Introduceți un nume pentru listă și apăsați Enter.

#### Adăugarea pieselor într-o listă de redare

Pentru a adăuga piese în lista de redare, selectați piese din lista de piese din bibliotecă și trageți și plasați selecția deasupra iconiței „listă de redare” din panoul lateral.

De asemenea puteți plasa o listă de redare, un gen, un artist sau un album din navigator, și toate piesele ce aparțin categoriei alese vor fi adăugate în lista de redare.

Puteți creea o listă de redare cu piesele într-o singură sesiune. Selectați piesele din Lista de piese, sau în mod direct una sau mai multe categorii din navigator (Gen, Artist sau Album) și plasați selecția deasupra Panoului lateral. Se va creea automat o listă de redare intitulată.

#### Eliminarea pieselor dintr-o listă de redare

Pentru a elimina piese dintr-o listă de redare, mai întâi selectați piesele de eliminat, și apoi sunt disponibile două metode:

- Alegeți Editare Șterge.

- Apăsați clic dreapta deasupra selecției și selectați Șterge.

Această operație șterge piesa doar din lista de redare, nu și din Bibliotecă.

#### Ștergerea unei liste de redare statice

Pentru a șterge o listă de redare statică, selectați lista pe care doriți să o ștergeți, apoi aveți două metode pentru a o șterge:

- Alegeți Editare Șterge.

- Apăsați clic dreapta pe lista de redare și selectați Șterge.

Această operație șterge numai lista de redare, nu și piesele stocate în lista de redare ștearsă.

### Liste de redare inteligente

Listele de redare inteligente sunt construite din criterii, astfel piesele sunt adăugate listei în mod dinamic; toate piesele potrivite criteriilor selectate vor fi adăugate listei de redare.

#### Crearea unei liste de redare inteligente

Pentru a creea o nouă listă de redare:

1. Selectați Muzică Listă de redare Listă de redare automată nouă.

2. Editați criteriul listei de redare prin intermediul editorului de interogări.

3. După ce criteriile au fost alese, apăsați pe Nou pentru a creea interogarea.

#### Editarea unei liste de redare inteligentă

Editând o listă de redare inteligentă puteți modifica criteriile stabilite pentru lista de redare. Pentru a edita o listă de redare inteligentă, selectați această listă, selectați Muzică Listă de redare Editare, și editați criteriile. Când încheiați selectați Închide.

#### Ștergerea unei liste de redare inteligentă

Pentru a șterge o listă de redare inteligentă, alegeți lista pe care doriți să o ștergeți, apoi veți avea două metode de ștergere:

- Alegeți Editare Șterge.

- Apăsați clic dreapta pe lista de redare și selectați Șterge.

#### Folosirea unui editor de interogări

Alegeți criteriul pentru care se aplică regula. Dacă sunt necesare mai multe criterii apăsați pe butonul Adaugă, o nouă linie va apărea, și puteți stabili un nou criteriu.

Dacă doriți să limitați numărul de piese din lista de redare, bifați Limitează la:, și alegeți cum să limitați. Puteți limita după piese, după dimensiunea totală (în MO sau GO), sau după durată (exprimată în minute).

După ce finalizați configurarea criteriilor pentru listele de redare, selectați Nou; fereastra editorului de interogări se va închide, și lista de redare va afișa piesele ce se potrivesc criteriilor dumneavoastră.

## Sursa CD-ului audio

Playerul pentru muzică Rhythmbox suportă de asemenea și CD-uri Audio; poate reda CD-uri și vă permite să vă realizați discuri proprii.

### Redarea

Când un CD Audio este introdus, va apărea în panoul lateral, și piesele de pe el pot fi afișate în fereastra principală Playerul pentru muzică Rhythmbox. Dacă sunteți conectat la Internet, detaliile CD-ului vor fi descărcate și afișate.

Pentru a începe sau întrerupe redarea, sau pentru a sări înainte sau înapoi, folosiți aceleași controale pe care le folosiți pentru a reda din bibliotecă.

### Importarea unui CD audio

Dacă doriți să păstrați piesele CD-urilor audio pe calculator, le puteți importa.

Pentru a importa piese de pe un CD audio, alegeți Muzică Importă CD audio, va porni Sound-Juicer, o aplicație dedicată importării CD-urilor audio. Pentru a afla mai multe despre Sound-Juicer, puteți citi Sound-Juicer - Manualul utilizatorului.

Pentru a obține piesele importate din Sound-Juicer adăugate automat în Biblioteca Rhythmbox, va trebui să configurați Sound-Juicer să extragă piese în locația Bibliotecii Rhythmbox și funcționalitatea de supravegheat trebuie să fie activată; consultați preferințele Sound-Juicer și preferințele Bibliotecii Rhythmbox.

### Crearea unui CD audio

Rhythmbox vă permite să creați propriile CD-uri audio cu muzica stocată în Biblioteca Rhythmbox.

Pentru a crea un CD audio:

1. Creați o listă de redare, statică sau inteligentă (consultați ) și adăugați piesele.

2. Alegeți Muzică Listă de redare Creează CD audio

3. Introduceți un CD gol.

4. Apăsați pe butonul Creează pentru a porni procesul de inscripționare.

## Sursa playerului audio portabil

Rhythmbox poate detecta când un player audio portabil este conectat la calculatorul dumneavoastră, și este capabil să citească piesele stocate pe el. Playerul pentru muzică Rhythmbox ar trebui să fie capabil să suporte majoritatea playerelor audio portabile, inclusiv Apple iPod, playere MTP și playere de stocare în masă.

Când conectați un player audio portabil, o iconiță pentru Player audio portabil este adăugată în panoul lateral. Această sursă funcționează în același mod ca și sursa Bibliotecă.

Dacă Rhythmbox Music Player nu detectează dispozitivul dumneavoastră ca player audio portabil, puteți creea un fișier gol numit `.is_audio_player` în nivelul superior ar ierarhiei sistemului de fișiere prezent pe playerul dumneavoastră.

## Sursa de partajare DAAP

DAAP este un protocol de rețea care vă permite să partajați muzica stocată în Rhythmbox. DAAP este prescurtarea de la Digital Audio Acces Protocol.

Cum DAAP este un protocol standard pentru partajarea de muzică, puteți asculta și partaja muzică nu numai cu alți utilizatori de Rhythmbox, dar și cu alți utilizatori care folosesc programe compatibile cu DAAP, cum ar fi iTunes.

Când porniți Rhythmbox, acesta va căuta toate partajările DAAP publicate pe rețeaua dumneavoastră locală (de acasă sau de la servici, nu întregul Internet) publicate de alți utilizatori și le va afișa în panoul lateral. Dacă partajarea este activată, în același timp Rhythmbox va publica listele de redare și biblioteca dumneavoastră. În acest fel, puteți asculta muzica stocată pe calculatorul prietenilor și ei vă pot asculta muzica dumneavoastră.

Pentru a dezactiva funcționalitatea de partajare DAAP din Rhythmbox, consultați preferințele.

## Zona de notificare

### Prezentare generală

Zona de notificare este o funcționalitate GNOME care adaugă o iconiță în panou în timp ce programul rulează; aceasta vă permite să controlați Playerul pentru muzică Rhythmbox din zona de notificare, și să primiți informații când interfață Playerului pentru muzică Rhythmbox nu este vizibilă.

Playerul pentru muzică Rhythmbox în zona de notificare

### Obținerea informațiilor

#### Informațiile de tip indiciu

Când mutați cursorul mausului deasupra iconiței Playerului pentru muzică Rhythmbox, puteți vedea artistul piesei, numele piesei și poziția în timp a piesei redate.

#### Fereastra de notificare

De fiecare dată când o piesă s-a schimbat sau un episod podcast a fost descărcat, Playerul pentru muzică Rhythmbox vă poate informa afișând o fereastră de notificare pe desktop, conținând informația dorită.

Fereastra de notificare a Playerului pentru muzică Rhythmbox

Fereastra de notificări poate fi dezactivată deselectând opțiunea Arată notificările din meniul contextual al iconiței din zona de notificare.

### Controlul lui Rhythmbox

Folosind iconița Playerului pentru muzică Rhythmbox din zona de notificări, următoarele notificări pot fi trimise aplicației:

Zona de notificare (meniu afișat)

- Redă — Dacă este selectat, se va reda piesa selectată.

- Precedenta — Sare la piesa precedentă din sursa selectată.

- Următoarea — Sare la piesa următoare din lista selectată.

- Arată fereastra playerului — Alegeți dacă fereastra Playerului pentru muzică Rhythmbox este vizibilă sau nu pe desktop.

- Arată notificările — Alegeți dacă Rhythmbox Music Player vă va notifica despre schimbările piesei și alte informații sau nu.

- Ieșire — Închide Playerul pentru muzică Rhythmbox.

Dacă folosiți un maus cu rotiță, puteți ajusta volumul derulând înainte și înapoi în timp ce cursorul mausului este deasupra miniaplicației din panou.

Puteți comuta rapid între Redare/Pauză apăsând butonul mijloc al mausului.

## Personalizarea Playerului pentru muzică Rhythmbox

Această secțiune descrie cum să personalizați Playerul pentru muzică Rhythmbox după nevoile și preferințele dumneavoastră.

### Stabilirea preferințelor

Folosind dialogul Preferințe puteți personaliza aspectul și comportamentul Playerului pentru muzică Rhythmbox. Pentru a afișa dialogul Preferințe, selectați Editare Preferințe.

#### Generale

Alegeți modul în care Vizualizarea navigatorului va fi afișată. Puteți alege utilizarea a două sau trei panouri și ce panouri ar trebui afișate.

Alegeți Coloanele vizibile pe care doriți să le afișați în Playerul pentru muzică Rhythmbox. Această opțiune afectează următoarele surse:

- Biblioteca

- CD audio

- Playerele portabile

- Liste de redare

- Partajările de muzică prin DAAP

#### Muzica

- Locația bibliotecii este un dosar pe care Playerul pentru muzică Rhythmbox îl va monitoriza pentru a găsi piese noi. Când adăugați piese audio noi în acest dosar sau în sub-dosarele lui cu un navigator de fișiere (cum ar fi Nautilus), Playerul pentru muzică Rhythmbox le va detecta și le va adăuga în Bibliotecă automat.

  Evitați stabilirea dosarului `Acasă` ca locație a bibliotecii pentru că această funcționalitate consumă resursele procesorului.

  Pentru a dezactiva funcționalitatea de supravegheat deselectați Urmărește biblioteca pentru a detecta fișiere noi.

  Dacă doriți să adăugați mai mult de un dosar pentru supravegheat, utilizați gconf-editor și adăugați-l în lista /app/rhythmbox/library_locations

#### Podcasturile

- Locația descărcărilor de podcasturi este definită implicit ca fiind dosarul `Podcasturi/` aflat în dosarul dumneavoastră personal.

  Dacă această locație nu se potrivește nevoilor dumneavoastră, selectați alt dosar din lista derulantă sau alegeți Altul pentru a face selectorul de fișiere să apară.

- Alegeți frecvența la care Playerul pentru muzică Rhythmbox va verifica pentru noi episoade de podcast.

#### Partajarea

Playerul pentru muzică Rhythmbox vă poate partaja conținutul Bibliotecii în Rețeaua locală, pentru alte playere Rhythmbox și pentru utilizatorii de Apple iTunes.

- Selectați Partajează muzica mea pentru a permite utilizatorilor din rețea să vadă și să asculte piesele dumneavoastră.

- Introduceți numele rețelei care doriți să apară în câmpul Numele muzicii partajate.

#### Profilul Last.fm

Modulul profil Last.fm colectează informații despre piesele pe care le ascultați și le trimite la pagina web Last.fm, alcătuind un profil al obiceiurilor dumneavoastră de ascultare a muzicii. Cu acest profil puteți să:

- consultați statisticile, cum ar fi cele mai ascultate piese sau cei mai ascultați artiști.

- primiți recomandări despre artiștii pe care i-ați putea place.

Pentru a folosi modulul profil Last.fm, trebuie să aveți un cont la Last.fm. Dacă nu aveți deja unul, utilizați pagina de înregistrare Last.fm pentru a vă crea unul. Introduceți detaliile contului Last.fm în câmpurile Utilizator și Parolă din fereastra de configurare a modulului profil Last.fm.

Fereastra de configurare pentru modulul profil Last.fm afișează de asemenea starea informațiilor. Dacă pagina profilului Last.fm afișează că profilul dumneavoastră nu este actualizat, informațiile afișate aici vă pot ajuta dă diagnosticați problema.

## Scurtături

### Scurtături de tastatură

Scurtături player

Scurtături | Acțiuni
--- | ---
Ctrl P | Redare / Pauză
Ctrl Săgeată stânga | Salt la piesa anterioară / Înapoi la începutul piesei
Ctrl Săgeată dreapta | Salt la piesa următoare
Ctrl Săgeată în sus | Crește volumul de redare
Ctrl Săgeată în jos | Reduce volumul de redare
Ctrl R | Activează / Dezactivează redarea repetitivă
Ctrl U | Activează / Dezactivează redarea amestecată

Comenzi rapide generale

Scurtături | Acțiuni
--- | ---
Ctrl A | Selectează tot
Shift Ctrl A | Deselectează tot
Ctrl J | Salt la piesa redată
Alt S | Sare la câmpul de căutare
Alt Enter | Afișează proprietățile piesei

Scurtăturile ferestrei

Scurtături | Acțiuni
--- | ---
Ctrl Q | Ieșire din Playerul pentru muzică Rhythmbox
Ctrl B | Arată / Ascunde navigatorul
F9 | Arată / Ascunde panoul lateral
Ctrl K | Arată / Ascunde Panoul lateral Coadă
F11 | Comută / Ieși din modul pe tot ecranul

### Taste multimedia

Rhythmbox Music Player suportă tastele de pe tastaturile multimedia, dacă sunt configurate în mediul desktop.

Scurtăturile ferestrei

Scurtături | Acțiuni
--- | ---
Stop | Stop
Pauză / Redare | Pauză / Redare
Precedenta | Piesa redată anterior
Următoarea | Piesa următoare

### Telecomandă cu infraroșu Linux

Rhythmbox Music Player include un modul pentru suportul telecomenzii prin infraroșu Linux (LIRC). Sunt acceptate următoarele șiruri de comanda, folosind numele de program "rhythmbox":

Scurtăturile ferestrei

Șir de comandă | Acțiune
--- | ---
redă | Pornește redarea
pauză | Pune pauză redării
redă/pauză | Comută între redare și pauză
amestecă | Comută la ordinea de redare amestecată
repetă | Comută la ordinea de redare repetitivă
următoarea | Salt la piesa următoare
precedenta | Salt la piesa precedentă
derulează_înainte | Derulează înainte cu 10 secunde în piesa care se redă
derulează_înapoi | Derulează înapoi cu 10 secunde în piesa care se redă
crește_volumul | Crește volumul de redare cu 10%
reduce_volumul | Reduce volumul de redare cu 10%
mut | Redă fără sunet

Rhythmbox
rhythmbox
Player pentru muzică